**SNM-Hudobné múzeum, Bratislava

Miesto konania:** Brämerova kúria, Výstavný pavilón Podhradie, Žižkova 16, 810 06 Bratislava
**Otvorené:** 10.00 - 24.00 (posledný vstup o 23.00)
**Vstupné:** 2 € / deti do 6 rokov bezplatne (so vstupenkou zakúpenou v prvej navštívenej inštitúcii je vstup do ďalších zdarma)

**Výstava:**

**Desatoro o gajdách**

Slovenské národné múzeum – Hudobné múzeum v spolupráci so Slovenskou poštou, A.S. Pofis a Poštovou bankou pripravilo výstavu o prekrásnom ľudovom hudobnom nástroji – o gajdách. Výstava vznikla pri príležitosti zápisu gájd do Reprezentatívneho zoznamu nehmotného kultúrneho dedičstva Slovenska a spolu s ňou bola uvedená aj nová poštová známka Trojhlasné gajdy, v rámci emisie EURÓPA 2014 – Národné hudobné nástroje. Výstava ponúka tému formou textov, fotopanelov a vystavených exponátov rôznych typov tohto ľudového hudobného nástroja.

15.00 Kurátorský sprievod výstavou Desatoro o gajdách, Mgr. art. Peter Jantoščiak

**Informácie:** [Facebook - SNM-Hudobné múzeum](https://www.facebook.com/hudobnemuzeum.snm); www.snm.sk

**Kontaktl:** lucia.fojtikova@snm.sk; 0918 906 787

# SNM-Hudobné múzeum, Kaštieľ Dolná Krupá

**Miesto konania:** Kaštieľ Dolná Krupá, Hlavná ul. č. 108, 919 65 Dolná Krupá

**Otvorené:** 14.00 - 20.00 **Vstupné:** 2 € / deti do 6 rokov bezplatne (so vstupenkou zakúpenou v prvej navštívenej inštitúcii je vstup do ďalších zdarma)
Vstupné: spoločné

###  Expozície:  Karol Elbert - skromný lyrik swingu

Karol Elbert vyštudoval kompozíciu, dirigovanie i klavír na bratislavskej Hudobnej a dramatickej akadémii. Umelcovu túžbu komponovať klasickú hudbu však nástup fašistickej ideológie pre jeho židovský pôvod nasmeroval do prostredia kaviarenskej zábavnej hudby. Skladateľova tvorba napokon posunula vývoj slovenskej populárnej hudby do swingovej éry.

**Trinásta Henrietina komnata**

Expozícia poukazuje na zaujímavý fenomén, nevšedný umelecký talent troch generácií žien brunsvikovsko-chotekovského rodu. Návštevníci sa oboznámia s originálnymi kresbami, zachovanými z pôvodného majetku Brunsvikovcov a predovšetkým, so štyrmi významnými ženami tohto rodu.

###  Pamätník Ludwiga van Beethovena

vypovedá o vzťahu skladateľa k panstvu rodu Brunsvikovcov a je doplnený o stálu expozíciu pod názvom Život na zámku: Brunsvikovci a Chotekovci v Dolnej Krupej v 18. až 20. storočí. Expozícia mapuje formou panelovej výstavy dôležité skutočnosti, viažúce sa k životu a pôsobeniu majiteľov kaštieľa Dolná Krupá a vychádza v maximálnej miere z archívneho výskumu fondu Brunsvik-Chotek (2008), ktorý je uložený v Slovenskom národnom archíve v Bratislave.

###  Pamätná izba Albrechtovcov

je stála expozícia rodiny hudobného skladateľa, dirigenta a pedagóga Alexandra Albrechta (1885 – 1958) a jeho syna, teoretika, pedagóga, violistu, estetika a milovníka umenia Jána Albrechta (1919 – 1996). Tradície a schopnosti rodiny sústrediť okolo seba ľudí, zaujímajúcich sa o hudbu, kultúru a umenie vôbec determinovali prostredie albrechtovského domu, ktorý sa na celé generácie stal doslova dušou bratislavského hudobného života.

Informácie: [Facebook - SNM-Hudobné múzeum](https://www.facebook.com/hudobnemuzeum.snm); www.snm.sk

Kontakt: alena.kratka@snm.sk; 033/ 245 31 30